Kim Sae-ron

Si Kim Sae-ron (   ; Hulyo 31, 2000 – Pebrero 16, 2025) sarong Koreanang aktres. Nagpoon siya kan saiyang karera kan 2001 bilang sarong modelong aki asin nagbalyo sa pag-arte kan 2009 sa pelikula na A Brand New Life (2009). Nakua niya an pagmidbid sa paagi kan The Man from Nowhere (2010), na nakakua siya nin nominasyon sa Baeksang Arts Awards para sa Pinakamarahay na Bagong Aktres . Kan huri siya nagbida sa serye sa telebisyon na Listen to My Heart (2011), The Queen's Classroom (2013), asin Hi! School: Love On (2014), kaiba an pelikula na A Girl at My Door (2014). An saiyang enot na adultong lead role iyo an sa seryeng Secret Healer (2016).

Si Kim nagkaigwa nin reputasyon bilang saro sa mga pinakamapangako na hoben na aktres sa South Korea.  Alagad, kan 2022, an saiyang karera nag-baba kasunod kan sarong insidente nin pagmaneho na siya ay burat, na nagdara nin pagkontra kan publiko asin legal na mga konsekwensya. Naghale siya sa produksyon kan Trolley (2023) asin parsyal na na-edit sa dramang Bloodhounds (2023), na an istorya pigrebisar.

Si Kim nakuang gadan sa saiyang harong sa Seoul, South Korea, kan Pebrero 16, 2025, sa edad na 24. An saiyang kagadanan pigdeklarar na sarong pagkitil kan sadiri nyang buhay

 Amay na buhay asin edukasyon 
Si Kim Sae-ron namundag sa Seoul kan Hulyo 31, 2000  asin iigwa nin duwang nguhod na tugang na babae, iyo sinda Kim A-ron [ ko ] asin Kim Ye-ron [ ko ], na parehong mga aktres man.   Nag-adal siya sa Miyang Elementary School sa Seoul,  asin nagtapos sa Yang-il Middle School sa Ilsan kan Pebrero 2016. Dangan nagpoon siyang mag-adal sa School of Performing Arts Seoul .  Kan 2018, si Kim inadmitir sa Chung-Ang University 's Department of Performing Arts and Film Studies. 

 Toltolan 

Kategorya:Mga 2025 na kagadanan